Aardbewing: Groot skade aan hotel in Filippyne | Netwerk24
’n Hotel in Mindanao in die Filippyne het gedeeltelik ineengestort ná ’n aardbewing. Foto: Reuters
’n Hotel in Mindanao in die Filippyne het Donderdag ineengestort nadat ’n derde aardbewing sedert 16 Oktober dié land getref het.
Minstens een persoon is dood en daar is berigte dat talle mense in die puin vasgekeer is.
Donderdag se aardbewing het 6,5 gemeet.
Die Amerikaanse Geologiese Opname (USGS) het die aardbewing aanvanklik as 6,8 geregistreer, maar die plaaslike owerhede meen dit was ’n 6,5-aardbewing.
Dit is moontlik dat Donderdag se aardbewing ’n naskok van die aardbewing van 29 Oktober was wat 6,6 gemeet het.
Minstens agt mense is tydens dié aardbewing dood, terwyl meer as 300 mense beseer is.
’n Aardbewing wat 6,3 meet, het Mindanao ook op 16 Oktober getref. – Reuters
Meer oor: Aardbewing | Filippyne
4 dood ná aardbewing in Indonesië